ai4bharat/Pralekha huggingface dataset:
जल शक्ति मंत्रालय
‘स्मार्ट जलापूर्ति मापन एवं निगरानी प्रणाली’ के विकास के लिए ग्रैंड चैलेंज - आवेदनों का मूल्यांकन जारी
वर्तमान समस्याओं के समाधान और भविष्य की चुनौतियों से निपटने के लिए जल आपूर्ति बुनियादी ढांचे का डिजिटलीकरण
जल जीवन मिशन  का लक्ष्य 2024 तक प्रत्येक ग्रामीण परिवार को विशेषकर सेवा वितरण यानी नियमित रूप से पर्याप्त मात्रा में पानी की आपूर्ति और दीर्घकालिक आधार पर निर्धारित गुणवत्ता के साथ नल कनेक्शन प्रदान करना है। सेवाओं की गुणवत्ता सुनिश्चित करने के लिए कार्यक्रम की निगरानी और स्वचालित रूप से सेवा वितरण डेटा प्राप्त करने के लिए आधुनिक प्रौद्योगिकी के इस्तेमाल की आवश्यकता है। जल आपूर्ति अवसंरचना के डिजिटलीकरण में वर्तमान समस्याओं को हल करने के साथ-साथ भविष्य की चुनौतियों का अनुमान लगाने और उनका पता लगाने की क्षमता है।
जल प्रबंधन में प्रौद्योगिकी की शक्ति का लाभ प्राप्त करना समय की जरूरत है। राष्ट्रीय जल जीवन मिशन, पेयजल और स्वच्छता विभाग, जल शक्ति मंत्रालय के साथ मिलकर 'स्मार्ट जलापूर्ति मापन एवं निगरानी प्रणाली' विकसित करने के लिए इलेक्ट्रॉनिक्स और सूचना प्रौद्योगिकी मंत्रालय ने आईसीटी ग्रैंड चैलेंज की घोषणा की थी। जल जीवन मिशन इस ग्रैंड चैलेंज का उपयोगकर्ता एजेंट होगा और सी-डैक, बैंगलोर कार्यान्वयन एजेंसी है, जो चैलेंज के लिए तकनीकी सहायता प्रदान करेगा। सी-डैक शॉर्टलिस्ट किए गए उम्मीदवारों को प्रूफ ऑफ कॉन्सेप्ट  डेवलपमेंट के लिए तकनीकी सहायता भी प्रदान करेगा। यह उन्हें मार्गदर्शन, तकनीकी मार्गदर्शन भी प्रदान करेगा।
इस चैलेंज में कुल 218 आवेदनों के साथ पूरे भारत में उत्साही भागीदारी देखी गई। ये आवेदन विभिन्न क्षेत्रों जैसे एलएलपी कंपनियों, इंडियन टेक स्टार्ट-अप्स, इंडिविजुअल्स आदि से प्राप्त किए गए थे, जो निम्न आंकड़ों के अनुसार थे। आवेदन 46 व्यक्तियों, 33 कंपनियों, 76 भारतीय टेक स्टार्ट-अप, 15 एलएलपी कंपनियों और 43 एमएसएमई से प्राप्त किए गए थे।
अभी आवेदनों का मूल्यांकन जारी है। लघुसूची में शामिल किए गए सबमिशन को विधिवत गठित जूरी के सामने प्रस्तुति के लिए आमंत्रित किया जाएगा, जो इन ऑनलाइन प्रस्तुतियों का संचालन करेगा और प्रोटोटाइप विकास के अगले दौर के लिए शीर्ष 10 की पहचान के लिए आवेदनों की समीक्षा करेगा।
ग्रैंड चैलेंज में आगे आइडिएशन टू प्रोटोटाइप स्टेज, प्रोटोटाइप टू प्रोडक्ट स्टेज, प्रोडक्ट डिप्लॉयमेंट स्टेज और तीन विजेताओं की घोषणा शामिल है। इन सभी चरणों को इलेक्ट्रॉनिक्स एवं सूचना प्रौद्योगिकी मंत्रालय और राष्ट्रीय जल जीवन मिशन के वित्तपोषण समर्थन के साथ किया जाएगा। इन चरणों के मूल्यांकन के आधार पर, एक विजेता और दो उपविजेताओं का चयन किया जाएगा और उन्हें विजेता के लिए 50 लाख रुपये और प्रत्येक रनर-अप के लिए 20 लाख रुपये दिए जाएंगे।
यह ग्रैंड चैलेंज भारत की सशक्त इको-सिस्टम से ग्रामीण क्षेत्रों में जल आपूर्ति की सेवा वितरण को मापने और निगरानी करने के लिए स्मार्ट ग्रामीण जल आपूर्ति इको-सिस्टम बनाने का मार्ग प्रशस्त करेगा। यह चैलेंज जल जीवन मिशन के लिए काम करने और प्रत्येक ग्रामीण परिवार को कार्यात्मक घरेलू नल कनेक्शन के माध्यम से पीने योग्य पानी की आपूर्ति सुनिश्चित करेगा।
रक्षा मंत्रालय
‘मेक इन इंडिया’ को और प्रोत्साहन; भारतीय सेना को पिनाका रेजिमेंटों की आपूर्ति के लिए रक्षा मंत्रालय ने भारतीय कंपनियों के साथ 2580 करोड़ रुपये मूल्य के अनुबंधों पर हस्ताक्षर किये
रक्षा क्षेत्र में भारत सरकार की ‘मेक इन इंडिया’ पहल को और बढ़ावा देते हुए, रक्षा मंत्रालय  के अधिग्रहण विंग ने आज भारतीय सेना के आर्टिलरी रेजिमेंट को छह पिनाका रेजिमेंट की आपूर्ति के लिए मैसर्स भारत अर्थ मूवर्स लिमिटेड , मैसर्स टाटा पावर कंपनी लिमिटेड  और मैसर्स लार्सन एंड टुब्रो  के साथ अनुबंधों पर हस्ताक्षर किए हैं। इनकी अनुमानित लागत लगभग 2580 करोड़ रुपये है। इन छह पिनाका रेजीमेंट में ऑटोमेटेड गन ऐमिंग एंड पोजिशनिंग सिस्टम  के साथ 114 लॉन्चर और 45 कमांड पोस्ट हैं जिन्हें मैसर्स टीपीसीएल और मैसर्स एलएंडटी से खरीदा जायेगा तथा 330 वाहनों को मैसर्स बीईएमएल से खरीदा जाएगा। इन छह पिनाका रेजिमेंटों को हमारे देश की उत्तरी और पूर्वी सीमाओं पर तैनात किया जाएगा, जो हमारे सशस्त्र बलों की ऑपरेशन तैयारियों को और मजबूती प्रदान करेगा। छह पिनाका रेजीमेंट्स को 2024 तक शामिल करने की योजना है।
70 प्रतिशत स्वदेशी सामग्री के साथ खरीद  वर्गीकरण के तहत इस परियोजना को रक्षा मंत्री श्री राजनाथ सिंह और वित्त मंत्री श्रीमती निर्मला सीतारमण द्वारा मंजूरी दी गयी है।
पिनाका मल्टीपल लॉन्च रॉकेट सिस्टम  को डीआरडीओ द्वारा स्वदेशी रूप से डिजाइन और विकसित किया गया है और इसका उत्पादन उपरोक्त रक्षा उद्योगों द्वारा किया जाता है। यह भारत सरकार  के तत्वावधान में सार्वजनिक निजी भागीदारी की एक प्रमुख परियोजना है, जो आधुनिक रक्षा तकनीकों को अपनाने में "आत्मनिर्भरता” को सक्षम बनाती है।
रक्षा मंत्रालय
भारतीय नौसेना- अमेरिकी नौसेना के कैरियर स्ट्राइक ग्रुप के बीच पैसेज युद्धाभ्यास
भारतीय नौसेना के जहाज कोच्चि और टेगालोंग, पी8आई और मिग 29K विमानों के साथ दिनांक 23 और 24 जून 2021 को हिंद महासागर क्षेत्र से गुजरने के दौरान अमेरिकी नौसेना कैरियर स्ट्राइक ग्रुप रोनाल्ड रीगन के साथ एक पैसेज युद्धाभ्यास में भाग ले रहे हैं। भारतीय नौसेना और भारतीय वायु सेना के विमानों के साथ भारतीय नौसेना के युद्धपोतों को कैरियर स्ट्राइक ग्रुप के साथ संयुक्त बहु-डोमेन सैन्य अभियान में लगाया जाएगा जिसमें कैरियर स्ट्राइक ग्रुप की ओर से निमिट्ज श्रेणी के विमानवाहक पोत रोनाल्ड रीगन, आर्ले बर्क श्रेणी के गाइडेड मिसाइल विध्वंसक यूएसएस हाल्सी और तिकोंडेरोगा श्रेणी के गाइडेड मिसाइल क्रूजर यूएसएस शीलो शामिल हैं।
दो दिवसीय युद्धाभ्यास का उद्देश्य समुद्री अभियानों में व्यापक रूप से एकीकृत और समन्वय करने की क्षमता का प्रदर्शन करके द्विपक्षीय संबंधों और सहयोग को मजबूत करना है। अभ्यास के दौरान उच्च गति ऑपेरशन में उन्नत वायु रक्षा अभ्यास, क्रॉस डेक हेलीकॉप्टर ऑपेरशन और पनडुब्बी रोधी अभ्यास शामिल हैं। भाग लेने वाली सेनाएं अपने युद्ध सम्बंधी कौशल को निखारने और समुद्री क्षेत्र में शांति, सुरक्षा और स्थिरता को बढ़ावा देने के लिए एक एकीकृत बल के रूप में अपनी अंतरसंचालनीयता बढ़ाने का प्रयास करेंगी।
भारतीय नौसेना और अमेरिकी नौसेना नियमित रूप से कई द्विपक्षीय और बहुपक्षीय अभ्यास करती हैं जो एक खुली, समावेशी और नियम आधारित अंतरराष्ट्रीय व्यवस्था के प्रति प्रतिबद्धता सुनिश्चित करने में साझेदार नौसेनाओं में साझा मूल्यों को रेखांकित करते हैं।
गृह मंत्रालय
प्रधानमंत्री के निर्देश पर गृह मंत्रालय ने राज्य आपदा जोखिम प्रबंधन कोष के तहत सभी राज्यों को 11,092 करोड़ रुपये जारी करने की मंजूरी दी
प्रधानमंत्री श्री नरेन्द्र मोदी द्वारा कल मुख्यमंत्रियों के साथ अपनी वीडियो कॉन्फ्रेंस बैठक के दौरान दिए गए आश्वासन के बाद केंद्रीय गृह मंत्री श्री अमित शाह ने सभी राज्यों को ‘राज्य आपदा जोखिम प्रबंधन कोष ’ के तहत 11,092 करोड़ रुपये जारी करने की मंजूरी दे दी है।
केंद्र सरकार ने वर्ष 2020-21 के लिए राज्य आपदा जोखिम प्रबंधन कोष की पहली किस्त के अपने हिस्से को अग्रिम रूप से जारी कर दिया है जो 11,092 करोड़ रुपये की राशि के बराबर है। इसका मुख्य उद्देश्य राज्य सरकारों के पास उपलब्ध धनराशि में वृद्धि करना है।
कोविड-19 को नियंत्रण में रखने हेतु इसकी रोकथाम करने और इसमें कमी लाने वाले उपाय करने के लिए राज्य सरकारों को अतिरिक्त धनराशि उपलब्ध कराने के उद्देश्य से केंद्र सरकार ने पहले ही 14 मार्च 2020 को राज्य आपदा राहत कोष  का इस्तेमाल करने के लिए एक विशेष व्यवस्था कर दी है। क्वारंटाइन केंद्रों की स्थापना करने; सैंपल के संग्रह एवं जांच; अतिरिक्त परीक्षण प्रयोगशालाओं की स्थापना करने; स्वास्थ्य कर्मियों, नगरपालिका, पुलिस एवं अग्निशमन प्राधिकरणों के लिए निजी सुरक्षा उपकरणों की खरीद; और सरकारी अस्पतालों के लिए थर्मल स्कैनर, वेंटिलेटर, एयर प्यूरीफायर एवं उपभोग्य सामग्री की खरीदारी करने के लिए ही इस कोष का इस्तेमाल करने की अनुमति दी गई थी।
केंद्र सरकार बेघर लोगों को भोजन एवं आश्रय देने की आवश्यकता के प्रति अत्यंत संवेदनशील है। इनमें प्रवासी श्रमिक भी शामिल हैं जो ‘लॉकडाउन’ के कारण विभिन्न स्थानों पर फंसे हुए हैं। तदनुसार, 28 मार्च 2020 को केंद्र सरकार ने राज्य सरकारों को इस उद्देश्य के लिए भी एसडीआरएफ का इस्तेमाल करने की अनुमति दे दी।
प्रधानमंत्री के नेतृत्व में केंद्र सरकार इस अप्रत्याशित वैश्विक संकट से निपटने के लिए राज्यों को उचित समय पर सभी आवश्यक सहायता प्रदान कर रही है, जिसे विश्व स्वास्थ्य संगठन ने ‘महामारी’ करार दिया है।
आवास एवं शहरी कार्य मंत्रालय
कचरा मुक्त शहरों को समर्थन देने के लिए लाखों युवाओं के साथ जानी-मानी हस्तियां भारतीय स्वच्छता लीग में शामिल होंगी
शंकर महादेवन, वेंकटेश अय्यर, बी प्राक, जीव मिल्खा सिंह, किरण खेर, समुद्री तटों, पहाड़ियों तथा पर्यटक स्थलों की सफाई के लिए भारत की पहली युवा नेतृत्व वाली इंटर-सिटी प्रतियोगिता में शामिल होंगी
आरा योद्धाज, वाराणसी वॉरियर्स, बारबाती बेकन्स, ग्रीन गार्जियन ऑफ गांधीनगर, नवी मुंबई ईसीओ नाइट्स, चंडीगढ़ चैलेंजर्स, इनक्रेडिबल स्वच्छ इंदौरिज नाम किसी खेल की टीम के नाम नहीं हैं। ये सभी उन टीमों के नाम हैं जिसे लाखों उत्साही युवकों ने भारतीय स्वच्छता लीग में भाग लेने के लिए बनाए हैं। भारतीय स्वच्छता लीग की ये टीमें अपने शहरों को कचरा मुक्त बनाने के लिए व्यापक अभियान लॉन्च करेंगी। केन्द्रीय आवासन तथा शहरी कार्य मंत्रालय के तत्वावधान में 17 सितंबर 2022 को भारतीय स्वच्छता लीग का आयोजन किया जा रहा है। केन्द्रीय मंत्री श्री हरदीप सिंह पुरी ने 9 सिंतबर 2022 को भारतीय स्वच्छता लीग प्रारंभ किए जाने की घोषणा की थी। 1800 से अधिक शहरों ने भारतीय स्वच्छता लीग के लिए पंजीकरण कराया है। एक मिलियन से अधिक आबादी वाले 47 शहरों ने लीग के लिए पंजीकरण कराया है। शहरी स्थानीय निकाय के प्रतिशत आधार पर अधिकतम भागीदारी के साथ शीर्ष तीन राज्य भाग ले रहे हैं। ये हैं- ओडिशा 100 प्रतिशत, असम 99 प्रतिशत और छत्तीसगढ़ 97 प्रतिशत।
युवाओं के नेतृत्व वाली इस अनूठी प्रतियोगिता में क्रिकेट खिलाड़ी वेंकटेश अय्यर, इनक्रेडिबल इंदौरिज के लिए भाग लेंगे। जाने-माने गायक और पद्म पुरस्कार विजेता शंकर महादेवन नवी मुंबई ईसीओ नाइट्स को, सांसद और अत्रिनेत्री किरण खेर, गायक बी. प्राक, ओलम्पिक स्वर्ण पदक विजेता अभिनव बिन्द्रा चंडीगढ़ चैलेंजर्स को समर्थन देंगे ताकि समुद्री किनारे, पहाड़ियों और पर्यटक स्थलों की सफाई की जा सके। स्थानीय राजनीतिक प्रतिनिधि तथा अति महत्वपूर्ण व्यक्ति, मंत्री, सांसद, विधायक, मेयर, पार्षद, ब्रॉंड एम्बेस्डर भी अनेक गतिविधियों को हरी झंडी दिखाएंगे और लोगों की भागीदारी बढ़ाने में सहयोग देंगे। चंडीगढ़ के पार्षद महेशिन्दर सिंह सिद्धू, तिरुपति के मेयर बी.आर. सिरिशा, तिरुपति की आयुक्त अनुपमा अंजलि, तिरुपति के विधायक भूमन करूणाकर रेड्डी, इंदौर के मेयर, आई.एम.सी. पुष्यमित्र भार्गव लीग में शामिल हुए हैं।
शहर की टीमें स्मारकों, पर्यटक आकर्षण वाले स्थानों तथा समुद्री तटों के पास के स्थानों की साफ-सफाई के लिए स्पर्धा करेंगी। इन स्थानों पर काफी संख्या में लोग आते हैं। गया में विष्णुपद, सीता कुंड, अक्षयवटी, आगरा में ताजगंज, अयोध्या में नयाघाट, फतेहपुर सिकरी में बुलंद दरवाजा, लखनऊ में लालबाग, वाराणसी में अस्सी घाट, गुजरात में साबरमती रिवरफ्रंट पर अटल ब्रिज, गांधी आश्रम, गांधीनगर में सरदार पटेल मूर्ति, गोमती नदी, मुंबई में कफ परेड, वर्ली फोर्ट, जुहू पट्टी, इंदौर में मेघदूत गार्डन, लोनावला में खंडाला झील जैसे अनेक ऐसे स्थान हैं जहां ये टीमें साफ-सफाई का काम करेंगी।
https://innovateindia.mygov.in/swachhyouthrally/ पर पंजीकरण जारी है और 17 सिंतबर 2022 के शाम 6 बजे तक यह लाइव रहेगा।
प्रधानमंत्री कार्यालय
प्रधानमंत्री ने आज रिकॉर्ड स्तर पर हुए टीकाकरण की सराहना की
प्रधानमंत्री श्री नरेन्द्र मोदी ने आज के टीकाकरण की रिकार्ड तोड़ संख्या पर प्रसन्नता व्यक्त की है और कड़ी मेहनत के लिए अग्रिम पंक्ति के कोरोना योद्धाओं की प्रशंसा की है।
एक ट्वीट में प्रधानमंत्री ने कहा:
"आज के टीकाकरण की रिकॉर्ड तोड़ संख्या खुशी देने वाली है। कोविड-19 से लड़ने के लिए टीका हमारा सबसे मजबूत हथियार बना हुआ है। जिन लोगों ने टीका लगाया उन सभी को बधाई तथा इतने सारे नागरिकों का टीकाकरण सुनिश्चित करने के लिए कड़ी मेहनत कर रहे अग्रिम पंक्ति के योद्धाओं की प्रशंसा करता हूं।
शाबाश भारत!"
सूचना और प्रसारण मंत्रालय
भारत के वन क्षेत्र में पिछले 5 वर्षों में एक प्रतिशत का इजाफा, जन भागीदारी के जरिए आने वाले पांच वर्षों में समान प्रगति संभव होगीः श्री प्रकाश जावड़ेकर
केन्द्रीय सूचना एवं प्रसारण मंत्री ने एनएमआईसी का पहली बार दौरा किया
केन्द्रीय सूचना एवं प्रसारण और पर्यावरण, वन एवं जलवायु परिवर्तन मंत्री श्री प्रकाश जावड़ेकर ने कहा है कि भारत के वन क्षेत्र में पिछले 5 वर्षों में 1 प्रतिशत का इजाफा हुआ है और जन भागीदारी के जरिए आने वाले पांच वर्षों में भी इतनी प्रगति संभव होगी। उन्होंने कहा कि हम अपने जीवन काल में जितनी ऑक्सीजन लेते हैं उसे देखते हुए हम सभी को निश्चित तौर पर कम से कम 10 पौधे लगाने चाहिए और फिर उन्हें पूरी तरह से विकसित करने में हमें मदद करनी चाहिए। उन्होंने कहा कि पर्यावरण संरक्षण के लिए यह आगे की राह है।
श्री जावड़ेकर ने कल पर्यावरण दिवस मनाए जाने के तहत गुलशन महल के परिसर में तीन पौधे लगाने के बाद मीडिया को संबोधित करने के दौरान ये बातें कहीं। गुलशन महल फिल्म प्रभाग में ऐतिहासिक इमारत है जिसमें एनएमआईसी का एक हिस्सा निहित है।
इस अवसर पर अनुपम खेर, जैकी श्रॉफ, श्याम बेनेगल, किरण शांताराम, वर्षा उसगांवकर और अन्य फिल्मी हस्तियों उपस्थित थीं। श्री जावड़ेकर ने सभी कलाकारों का एक साथ आने और इस अभियान में शामिल होने के लिए दिल से आभार प्रकट किया।
श्री जावड़ेकर ने पर्यावरण दिवस की पूर्व संध्या पर एक जनअभियान #सेल्फीविद्सेपलिंग का शुभारंभ कर सभी को एक पौधा लगाने और पौधे के साथ अपनी सेल्फी सोशल मीडिया पर पोस्ट करने का आग्रह किया। पर्यावरण दिवस के अवसर पर श्री जावड़ेकर ने नई दिल्ली में पर्यावरण मंत्रालय के परिसर में पर्यावरण राज्य मंत्री श्री बाबुल सुप्रियो, प्रसिद्ध क्रिकेट खिलाड़ी श्री कपिल देव, बॉलीवुड अभिनेता श्री जैकी श्रॉफ, श्री रणदीप हुड्डा और विख्यात गायिका श्रीमती मालिनी अवस्थी के साथ पौधे लगाये।
प्रधानमंत्री श्री नरेंद्र मोदी के नेतृत्व में सरकार के दूसरे कार्यकाल में कैबिनेट मंत्री के रूप में कार्यभार संभालने के बाद श्री जावड़ेकर की मुंबई की यह पहली आधिकारिक यात्रा है।
इस अवसर पर उन्होंने भारतीय सिनेमा के राष्ट्रीय संग्रहालय , फिल्म्स डिवीजन की भी पहली यात्रा की, जिसका प्रधान मंत्री ने 19 जनवरी, 2019 को उद्घाटन किया था।
श्री जावड़ेकर ने लगभग 100 फिल्मी हस्तियों के साथ बातचीत भी की। श्याम बेनेगल, सुभाष घई, रमेश सिप्पी, केतन मेहता, जब्बार पटेल, किरण शांताराम, शिल्पा शेट्टी, सतीश कौशिक, सिद्धार्थ रॉय कपूर, सचिन पिलगांवकर, दिव्या दत्ता, पूनम ढिल्लों, साजिद नाडियाडवाला भी इस अवसर पर मौजूद थे।
सूचना और प्रसारण सचिव श्री अमित खरे; सूचना और प्रसारण मंत्रालय के महानिदेशक  श्री आर. एन. मिश्रा; सूचना और प्रसारण मंत्रालय के संयुक्त सचिव  श्री अशोक कुमार आर. परमार; सूचना और प्रसारण मंत्रालय के एडीजी  श्री डी. जे. नारायण भी इस अवसर पर उपस्थित थे।
राष्ट्रपति सचिवालय
अमृत उद्यान 16 अगस्त से जनता के लिए खुलेगा
5 सितंबर विशेष रूप से शिक्षकों के लिए आरक्षित रहेगा
आगंतुक ऑनलाइन बुकिंग से या सेल्फ सर्विस कियोस्क के माध्यम से प्रवेश पास प्राप्त कर सकते हैं
उद्यान उत्सव-II के अंतर्गत अमृत उद्यान 16 अगस्त, 2023 से एक महीने  के लिए जनता के लिए खुलेगा। 5 सितंबर को शिक्षक दिवस के अवसर पर यह विशेष रूप से शिक्षकों के लिए खुला रहेगा।
उद्यान उत्सव-II का उद्देश्य आगंतुकों को ग्रीष्मकालीन वार्षिक फूलों को दिखाना है।
आगंतुक 1000 बजे से 1700 बजे तक  तक उद्यानों का भ्रमण कर सकते हैं। प्रवेश नॉर्थ एवेन्यू के निकट राष्ट्रपति भवन के गेट नंबर 35 से होगा।
बुकिंग 7 अगस्त 2023 से राष्ट्रपति भवन की वेबसाइट  पर ऑनलाइन की जा सकती है। उद्यान देखने आने वाले व्यक्ति गेट नंबर 35 के निकट सेल्फ सर्विस कियोस्क से प्रवेश के लिये पास प्राप्त कर सकते हैं। अमृत उद्यान में प्रवेश निःशुल्क है।
अमृत उद्यान को इस वर्ष 29 जनवरी से 31 मार्च तक उद्यान उत्सव-I के अंतर्गत खोला गया था। उद्यान देखने 10 लाख से अधिक लोग आये थे।
अमृत उद्यान के साथ-साथ आगंतुक  पर ऑनलाइन स्लॉट बुक करके राष्ट्रपति भवन संग्रहालय भी देख सकते हैं। सरकारी स्कूलों के विद्यार्थी उद्यान उत्सव-II के दौरान संग्रहालय का निःशुल्क भ्रमण कर सकते हैं।
संचार एवं सूचना प्रौद्योगिकी मंत्रालय
"पीएमआरटीएस और सीएमआरटीएस लाइसेंस के नियमों और शर्तों की समीक्षा" के बारे में ट्राई परामर्श पत्र पर टिप्पणियां/जवाबी टिप्पणियां प्राप्त करने की अंतिम तिथि बढ़़ाई गई
भारतीय दूरसंचार नियामक प्राधिकरण  ने दिनांक 29.08.2023 को "पीएमआरटीएस और सीएमआरटीएस लाइसेंस के नियमों और शर्तों की समीक्षा" के बारे में एक परामर्श पत्र जारी किया था। परामर्श पत्र में उठाए गए मुद्दों पर हितधारकों से लिखित टिप्पणियां प्राप्त करने की अंतिम तिथि 26.09.2023 तथा जवाबी टिप्पणियाँ प्राप्त करने की अंतिम तिथि 10.10.2023 निर्धारित की गई थी।
टिप्पणियाँ प्रस्तुत करने के लिए समय बढ़ाने के उद्योग संघों के अनुरोध को ध्यान में रखते हुए, लिखित टिप्पणियाँ और जवाबी टिप्पणियाँ प्रस्तुत करने की अंतिम तिथि बढा़कर क्रमशः 24.10.2023 और 07.11.2023 करने का निर्णय लिया गया है। समय बढ़ाने के किसी भी अन्य अनुरोध पर विचार नहीं किया जाएगा।
टिप्पणियां/जवाबी टिप्पणियां श्री अखिलेश कुमार त्रिवेदी, सलाहकार , ट्राई को वरीयता रूप से इलेक्ट्रॉनिक फॉर्म में advmn@trai.gov.in पर भेजी जा सकती हैं। किसी भी स्पष्टीकरण/जानकारी के लिए श्री अखिलेश कुमार त्रिवेदी, सलाहकार  से टेलीफोन नंबर +91-11-23210481 पर संपर्क किया जा सकता है।
प्रधानमंत्री कार्यालय
प्रधानमंत्री ने आचार्य श्री पुरुषोत्तमप्रियदासजी स्वामीश्री महाराज के निधन पर शोक व्यक्त किया
प्रधानमंत्री श्री नरेन्द्र मोदी ने आचार्य श्री पुरुषोत्तमप्रियदासजी स्वामीश्री महाराज के निधन पर शोक व्यक्त किया है।
प्रधानमंत्री ने एक ट्वीट में कहा,
‘हम समाज के प्रति उत्कृष्ट नेक सेवा के लिए आचार्य श्री पुरुषोत्तमप्रियदासजी स्वामीश्री महाराज को सदैव स्मरण करेंगे। उन्होंने मानव पीड़ा को कम करने के लिए कड़ी मेहनत की। उन्हें न केवल भारत में, बल्कि पूरी दुनिया में अनगिनत लोग स्मरण करेंगे।
आचार्य श्री पुरुषोत्तमप्रियदासजी स्वामीश्री महाराज को अपार ज्ञान प्राप्त था। सामुदायिक सेवा, शिक्षा और महिला सशक्तिकरण पर उनका विशेष बल सदैव याद किया जाएगा। मुझे उनके साथ कई बार वार्तालाप करने का अवसर प्राप्त हुआ जो सदैव स्मरण रहेगा। ओम शांति।’
राष्ट्रपति सचिवालय
राष्ट्रपति ने पारसी नव वर्ष की पूर्व संध्या पर देशवासियों को बधाई दी
राष्ट्रपति श्रीमती द्रौपदी मुर्मु ने पारसी नव वर्ष की पूर्व संध्या पर सभी देशवासियों को बधाई दी है।
राष्ट्रपति ने अपने संदेश में कहा “पारसी नव वर्ष के पावन अवसर पर, मैं सभी देशवासियों विशेषकर अपने पारसी भाइयों और बहनों को हार्दिक बधाई एवं शुभकामनाएं देती हूं।
पारसी समुदाय ने अपनी कड़ी मेहनत, लगन और उद्यमिता के माध्यम से हमारे राष्ट्र के विकास में महत्वपूर्ण योगदान दिया है। भारत की समावेशी संस्कृति सभी देशवासियों को परस्पर मिल-जुल कर रहने की प्रेरणा देती है।
मेरी कामना है कि पारसी नव वर्ष का यह विशेष अवसर हम सभी के जीवन में समृद्धि, शांति और सद्भाव लेकर आए तथा आपसी भाईचारे के प्रति हमारी प्रतिबद्धता को मजबूत करे।”
इस्पात मंत्रालय
इस्पात मंत्री श्री राम चंद्र प्रसाद सिंह ने मध्यम दर्जे के इस्पात क्षेत्र के लिए सहयोग और सही पारिस्थितिकी तंत्र प्रदान करने की आवश्यकता पर जोर दिया; वर्ष 2030 तक 300 मिलियन टन इस्पात उत्पादन क्षमता प्राप्त करने का लक्ष्य
केंद्रीय इस्पात मंत्री श्री राम चंद्र प्रसाद सिंह ने आज गुजरात के सूरत में गुजरात स्टील के मध्यम दर्जे के इस्पात क्षेत्र और इसके उपभोक्ताओं के सामने आने वाली चुनौतियों को समझने के उद्देश्य से आयोजित एक संवाद बैठक में भाग लिया। इस दौरान उन्होंने वर्ष 2030 तक 300 मिलियन टन इस्पात उत्पादन क्षमता प्राप्त करने के लक्ष्य को पूरा करने के लिए माध्यमिक इस्पात क्षेत्र और इसके उपभोक्ताओं के सहयोग तथा सही पारिस्थितिकी तंत्र उपलब्ध कराने की आवश्यकता पर बल दिया। केंद्रीय मंत्री ने जोर देकर कहा कि इन सभी उद्देश्यों को मध्यम दर्जे के इस्पात उत्पादकों और इस्पात उपभोक्ताओं की सक्रिय भागीदारी से ही प्राप्त किया जा सकता है। उन्होंने व्यापार करना सुगम बनाने के महत्वाकांक्षी लक्ष्य को प्राप्त करने के लिए राज्य और केंद्र सरकार की नीतियों के बीच तालमेल पर भी जोर दिया।
बैठक में दक्षिण गुजरात चैंबर ऑफ कॉमर्स, सेकेंडरी स्टील एंड स्टील कंज्यूमर एसोसिएशन ऑफ गुजरात के लगभग 50 सदस्यों तथा इस्पात मंत्रालय और गुजरात सरकार के अधिकारियों ने भाग लिया। बैठक के दौरान राष्ट्र निर्माण में मध्यम दर्जे के इस्पात उत्पादकों की भूमिका तथा मध्यम दर्जे के इस्पात क्षेत्र के लिए विभिन्न योजनाओं के प्रावधानों पर चर्चा की गई।
गुजरात इस्पात क्षेत्र के प्रतिनिधियों ने केंद्रीय मंत्री के समक्ष अपनी-अपनी समस्याएं रखीं।
इससे पहले दिन के समय में, इस्पात मंत्री ने एक ही छत के नीचे सभी हीरा व्यापारिक गतिविधियों के लिए स्थापित किये गए दुनिया के सबसे बड़े बिजनेस कॉम्प्लेक्स डायमंड बोर्स का भी दौरा किया। इस परिसर में लगभग 54000 टन स्टील का उपयोग टीएमटी बार के रूप में किया गया है, जो मध्यम दर्जे के इस्पात निर्माताओं द्वारा उत्पादित है। श्री राम चंद्र प्रसाद सिंह ने कहा, इस निर्माण से पता चलता है कि मध्यम दर्जे के इस्पात उत्पादकों द्वारा तैयार किया गया इस्पात ऊंची इमारतों की गुणवत्ता की सभी आवश्यकताओं को पूरा करता है। केंद्रीय मंत्री ने इस उपलब्धि के लिए सभी मध्यम दर्जे के इस्पात निर्माताओं को बधाई दी। उन्होंने इस्पात कंपनियों को विशिष्ट इस्पात उत्पादों के विकास में अधिक रुचि लेने की सलाह दी ताकि देश की आवश्यकताओं को स्वदेशी माध्यम से पूरा किया जा सके।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट – 595 वां दिन
भारत में समग्र टीकाकरण कवरेज 212.97 करोड़ से अधिक हुआ
आज शाम 7 बजे तक 21 लाख से अधिक टीके की खुराक दी गई
भारत के कोविड -19 टीकाकरण कवरेज आज 212.97  करोड़ से अधिक हो गया है। आज शाम 7 बजे तक 21 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10414180
|
|
दूसरी खुराक
|
|
10107102
|
|
प्रीकॉशन डोज
|
|
6778582
|
|
एफएलडब्ल्यू
|
|
पहली खुराक
|
|
18434782
|
|
दूसरी खुराक
|
|
17699887
|
|
प्रीकॉशन डोज
|
|
13197574
|
|
आयु वर्ग 12-14 वर्ष
|
|
पहली खुराक
|
|
40419384
|
||
|
दूसरी खुराक
|
|
30382236
|
|
आयु वर्ग 15-18 वर्ष
|
|
पहली खुराक
|
|
61712772
|
|
|
|
दूसरी खुराक
|
|
52424390
|
|
आयु वर्ग 18-44 वर्ष
|
|
पहली खुराक
|
|
560656357
|
|
दूसरी खुराक
|
|
513363808
|
||
|
प्रीकॉशनडोज
|
|
65641564
|
|
आयु वर्ग 45-59 वर्ष
|
|
पहली खुराक
|
|
203916413
|
|
दूसरी खुराक
|
|
196375721
|
|
प्रीकॉशन डोज
|
|
36423712
|
|
60 वर्ष से अधिक
|
|
पहली खुराक
|
|
127590252
|
|
दूसरी खुराक
|
|
122747578
|
|
प्रीकॉशन डोज
|
|
41474649
|
|
कुल दी गई पहली खुराक
|
|
1023144140
|
|
कुल दी गई दूसरी खुराक
|
|
943100722
|
|
प्रीकॉशन डोज
|
|
163516081
|
|
कुल
|
|
2129760943
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 02 सितंबर, 2022 
|
|
एचसीडब्ल्यू
|
|
पहली खुराक
|
|
36
|
|
दूसरी खुराक
|
|
194
|
|
प्रीकॉशन डोज
|
|
8739
|
|
एफएलडब्ल्यू
|
|
पहली खुराक
|
|
61
|
|
दूसरी खुराक
|
|
391
|
|
प्रीकॉशन डोज
|
|
19080
|
|
आयु वर्ग 12-14 वर्ष
|
|
पहली खुराक
|
|
31004
|
|
दूसरी खुराक
|
|
50423
|
|
आयु वर्ग 15-18 वर्ष
|
|
पहली खुराक
|
|
8737
|
|
|
|
दूसरी खुराक
|
|
24853
|
|
आयु वर्ग 18-44 वर्ष
|
|
पहली खुराक
|
|
18960
|
|
दूसरी खुराक
प्रीकॉशन डोज
|
|
77874
1128567
|
|
आयु वर्ग 45-59 वर्ष
|
|
पहली खुराक
|
|
3386
|
|
दूसरी खुराक
प्रीकॉशन डोज
|
|
16587
502208
|
|
60 वर्ष से अधिक
|
|
पहली खुराक
|
|
2077
|
|
दूसरी खुराक
|
|
10412
|
|
प्रीकॉशन डोज
|
|
221171
|
|
कुल दी गई पहली खुराक
|
|
64261
|
|
कुल दी गई दूसरी खुराक
|
|
180734
|
|
प्रीकॉशन डोज
|
|
1879765
|
|
कुल
|
|
2124760
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।